CELEX: 32011R1087
Language: sl
Date: 2011-10-27 00:00:00
Title: Izvedbena uredba Komisije (EU) št. 1087/2011 z dne 27. oktobra 2011 o spremembi Uredbe (EU) št. 185/2010 o določitvi podrobnih ukrepov za izvajanje skupnih osnovnih standardov za varnost letalstva v zvezi s sistemi za odkrivanje eksploziva Besedilo velja za EGP

28.10.2011   
            
            
               SL
            
            
               Uradni list Evropske unije
            
            
               L 281/12
            
         IZVEDBENA UREDBA KOMISIJE (EU) št. 1087/2011
   z dne 27. oktobra 2011
   o spremembi Uredbe (EU) št. 185/2010 o določitvi podrobnih ukrepov za izvajanje skupnih osnovnih standardov za varnost letalstva v zvezi s sistemi za odkrivanje eksploziva
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (1) ter zlasti člena 4(3) Uredbe,
   ob upoštevanju naslednjega:
   
               (1)
            
            
               Uredba Komisije (EU) št. 185/2010 z dne 4. marca 2010 o določitvi podrobnih ukrepov za izvajanje skupnih osnovnih standardov za varnost letalstva (2) vsebuje določbe o sistemih za odkrivanje eksploziva.
            
         
               (2)
            
            
               Za razvoj metod in tehnologij za odkrivanje eksploziva je potreben čas. Komisija mora v skladu z razvojem tveganja za civilno letalstvo, tehnološkim razvojem in izkušnjami z delovanjem sistemov tako na ravni Unije kot tudi na globalni ravni revidirati določbe o tehnoloških vidikih in delovanju sistemov za odkrivanje eksploziva.
            
         
               (3)
            
            
               Uredbo (EU) št. 185/2010 je zato treba ustrezno spremeniti.
            
         
               (4)
            
            
               Ukrepi iz te uredbe so v skladu z mnenjem Odbora za varnost civilnega letalstva, ustanovljenega na podlagi člena 19(1) Uredbe (ES) št. 300/2008 –
            
         SPREJELA NASLEDNJO UREDBO:
   Člen 1
   Priloga k Uredbi (EU) št. 185/2010 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 27. oktobra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 97, 9.4.2008, str. 72.
   
      (2)  UL L 55, 5.3.2010, str. 1.
   
      PRILOGA
      V poglavju 12 Priloge k Uredbi (EU) št. 185/2010 se točka 12.4.2 nadomesti z naslednjim:
      
         „12.4.2   Standardi za sisteme za odkrivanje eksploziva
         
         
                     12.4.2.1
                  
                  
                     Za sisteme za odkrivanje eksploziva obstajajo trije standardi. Podrobne zahteve glede teh standardov so predpisane v ločenem sklepu Komisije.
                  
               
                     12.4.2.2
                  
                  
                     Vsi sistemi za odkrivanje eksploziva izpolnjujejo standard 1.
                  
               
                     12.4.2.3
                  
                  
                     Standard 1 preneha veljati 1. septembra 2012.
                  
               
                     12.4.2.4
                  
                  
                     Pristojni organ lahko za sisteme za odkrivanje eksploziva, ki izpolnjujejo standard 1 ter so nameščeni med 1. januarjem 2003 in 1. septembrom 2006, dovoli nadaljevanje uporabe najpozneje do 1. januarja 2014.
                  
               
                     12.4.2.5
                  
                  
                     Standard 2 se uporablja za vse sisteme za odkrivanje eksploziva, nameščene od 1. januarja 2007 naprej, razen če je bila pogodba za namestitev sistemov za odkrivanje eksploziva, ki izpolnjujejo standard 1, sklenjena pred 19. oktobrom 2006.
                  
               
                     12.4.2.6
                  
                  
                     Vsi sistemi za odkrivanje eksploziva izpolnjujejo standard 2 najpozneje do 1. septembra 2012, razen če se uporablja točka 12.4.2.4.
                  
               
                     12.4.2.7
                  
                  
                     Standard 2 preneha veljati 1. septembra 2020.
                  
               
                     12.4.2.8
                  
                  
                     Pristojni organ lahko za sisteme za odkrivanje eksploziva, ki izpolnjujejo standard 2 ter so nameščeni med 1. januarjem 2011 in 1. septembrom 2014, dovoli nadaljevanje uporabe najpozneje do 1. septembra 2022.
                  
               
                     12.4.2.9
                  
                  
                     Pristojni organ obvesti Komisijo, kadar dovoli, da se sistemi za odkrivanje eksploziva, ki izpolnjujejo standard 2, nadalje uporabljajo po 1. septembru 2020.
                  
               
                     12.4.2.10
                  
                  
                     Standard 3 se uporablja za vse sisteme za odkrivanje eksploziva, nameščene od 1. septembra 2014 naprej.
                  
               
                     12.4.2.11
                  
                  
                     Vsi sistemi za odkrivanje eksploziva izpolnjujejo standard 3 najpozneje do 1. septembra 2020, razen če se uporablja točka 12.4.2.8.“